**ՀԻՄՆԱՎՈՐՈՒՄ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության կառավարության 2017 թվականի հոկտեմբերի 19-ի թիվ 1327-Ն որոշմամբ փոփոխություններ են կատարվել ՀՀ կառավարության 2002 թվականի օգոստոսի 15-ի N 1301-Ն որոշմամբ հաստատված Հայաստանի Հանրապետության առողջապահության նախարարության պետական առողջապահական գործակալության (այսուհետ` Գործակալություն) կանոնադրության մեջ և կառուցվածքում:

Մասնավորապես, լուծարվել են Գործակալության տարածքային մարմինները, ինչպես նաև առանձին կառուցվածքային ստորաբաժանումներ:

Հաշվի առնելով լուծարման հանգամանքը, մեծածավալ աշխատանքներ իրականացնելու անհրաժեշտությունը, պետության կողմից հատկացվող ֆինանսական միջոցների արդյունավետ ծախսման նպատակով բժշկական ծառայությունների գնման գործընթացում դեպքերի անհատական վարման (case managament) ինստիտուտի ներդրումը` Գործակալությունը համալրվել է բժիշկ-փորձագետներով, ովքեր բժշկական կազմակերպություններում, այդ թվում՝ մարզերում տեղակայված բժշկական կազմակերպություններում, իրականացնելու են մշտադիտարկում, դիտարկում, ուսումնասիրություններ, տեղերում փորձագիտություն:

 Ելնելով վերոգրյալից, ինչպես նաև տեղերում պարբերաբար փորձագիտություն իրականացնելու և մարզերում Գործակալության աշխատակիցների բացակայության հանգամանքից` անհրաժեշտ է Գործակալությանն ապահովել տրանսպորտային միջոցներով` Գործակալության բնականոն աշխատանքներն իրականացնելու նպատակով:

**2. Առաջարկվող կարգավորման բնույթը**

Նախագծով նախատեսվում է «Հայաստանի Հանրապետության կառավարությանն առընթեր պետական գույքի կառավարման վարչություն» պետական կառավարչական հիմնարկինամրացված թվով երեք տրանսպորտային միջոցները հետ վերցնել և ամրացնել «Հայաստանի Հանրապետության առողջապահության նախարարության աշխատակազմ» պետական կառավարչական հիմնարկին:

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագծի մշակմանը մասնակցել են Հայաստանի Հանրապետության առողջապահության նախարարության աշխատակազմի պետական առողջապահական գործակալությունը, կառուցվածքային ստորաբաժանումների աշխատակիցները:

**4. Ակնկալվող արդյունքը**

Իրավական ակտի ընդունմամբ հնարավորություն կըձեռնվի ապահովելու Գործակալությանը համապատասխան տրանսպորտային միջոցներով` Գործակալության բնականոն աշխատանքներն ապահովելու նպատակով: